Sélune

Ar Sélune zo ur stêr 91 km hed eus Normandi. Redek a ra e departamant ar Manche. En em deurel a ra e Bae Menez-Mikael, e-kichen Avranches, tost da aber ar stêr Sée. E-touez ar c’hêrioù treuzet gant ar Sélune emañ Barenton, Saint-Hilaire-du-Harcouët ha Ducey.

 Pontoù e Pontaubault.
 Adstêrioù 
 an Oir e Ducey,
 ar Beuvron e Saint-Aubin-de-Terregatte,
 al Lair e Saint-Laurent-de-Terregatte,
 an Airon e Saint-Hilaire-du-Harcouët,
 an Argonce e Parigny,
 ar Gueuche e Milly,
 ar c'h-Cance e Notre-Dame-du-Touchet.
Istor
 Krennamzer 
E-pad ur pennad e talveze ar stêr-mañ da verkañ ar vevenn etre Breizh ha Normandi, etre 933 ha 1009. Goude-se e voe kaset an harzoù un tammig pelloc’h er c’hornôg, war ar stêr KouenonHourlier, Dom Jacques, « Les sources écrites de l’histoire montoise avant 966 », in Millénaire monastique du Mont-Saint-Michel, Raymonde Foreville (éd.), t. 2, Vie montoise et rayonnement intellectuel, Paris, Lethielleux, 1966, p. 13-28. 

 Eil brezel-bed 
 Emgann Normandi, 1944: tost didorr e oa ar pont-hent e Pontaubault pa voe kemeret gant Trede Lu SUA (, ,  ha  Korf Lu) ar Jeneral Patton. Kemeret e voe ar pont gant ur rakward SUAat eus ar 4 Rannlu d'an 30 met adtapet e voe d'an 31 gant Kampfgruppe alaman al Letanant-Koronal Bacherer. En abardaevezh e voe tapet en-dro gant harz-lammourion SUAat. Kerkent e voe lakaet soudarded Patton da dremen, hag e-dan tri devezh e c'hellas tremen seizh rannlu, da lâret eo tremen 100 000 soudard ha 1 500 karr a-bep seurt evit mont war-zu Entraven, Dinan, Roazhon, Naoned, al Liger, Alençon ha Le MansManche - TourismeNormandie 44 - La Mémoire.
 Notennoù 

Liamm diavaez
 Ar Sélune e lec’hienn SANDRE

Rummad:Stêrioù Normandi